proxectonos/corpus_dominio_legal_administrativo_tmp huggingface dataset:
RESOLUCIÓN do 30 de novembro de 1999 pola que se ordena a publicación do acordo do Consello da Xunta de Galicia, do 17 de novembro de 1999, no que se establece un mecanismo de seguimento e control da concorrencia e acumulación das axudas públicas nun mesmo proxecto e peticionario e se autoriza a Consellería de Economía e Facenda para o seu desenvolvemento.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/12/1999

O Consello da Xunta de Galicia, na súa reunión do día 17 de novembro de 1999, aprobou o seguinte acordo:
Acordo polo que se establece un mecanismo de seguimento e control da concorrencia e acumulación das axudas públicas nun mesmo proxecto e peticionario e se autoriza a Consellería de Economía e Facenda para o seu desenvolvemento.
Co fin de favorece-lo seu coñecemento e aplicación, publícase como anexo a esta resolución.
Santiago de Compostela, 30 de novembro de 1999.
José Antonio Orza Fernández
Conselleiro de Economía e Facenda
ANEXO
De conformidade co artigo 4.1º da Lei 1/1983, do 22 de febreiro, reguladora da Xunta e do seu presidente, acórdase:
Nos procedementos de concesión de axudas e subvencións públicas financiadas con recursos propios ou con cargo ós Fondos Comunitarios, aplicaranse as disposicións contidas na normativa autonómica reguladoras dos distintos réximes de axudas ou subvencións en concordancia coa normativa comunitaria e, en particular, aquelas que fagan posible o control e seguimento da acumulación de axudas ou subvencións nun mesmo proxecto e peticionario.
Pola súa parte, os peticionarios das axudas presentarán, coa solicitude inicial, unha declaración de conxunto de tódalas solicitudes efectuadas ou concedidas, para un mesmo proxecto, das distintas administracións públicas competentes.
Nos expedientes xa iniciados como consecuencia de normas en vigor, non se esixirá a declaración indicada no punto anterior.
Así mesmo, no momento da xustificación da execución total do proxecto e, en calquera caso, antes do derradeiro pagamento, o peticionario presentará unha declaración complementaria do conxunto das axudas solicitadas, tanto as aprobadas ou concedidas
como as pendentes de resolución, para un mesmo proxecto, das distintas administracións públicas competentes ou calquera dos seus organismos, entes ou sociedades.
A Consellería de Economía e Facenda porá en marcha, de se-lo caso, os procedementos, normas e instruccións que fagan posible o cumprimento deste acordo.
RESOLUCIÓN do 23 de novembro de 1999 pola que se fai público o acordo plenario do día 22 de novembro de 1999, sobre o alcance do artigo 11 m) da súa Lei constitutiva en relación coas reclamacións de danos e perdas que se formulen contra os entes locais.
CONSELLO CONSULTIVO DE GALICIA — III. OUTRAS DISPOSICIÓNS — 07/12/1999

De conformidade co establecido no artigo 22 g) do Decreto 287/1996, do 12 de xullo, polo que se aproba o Regulamento de organización e funciona
mento do Consello Consultivo de Galicia, esta presidencia
RESOLVE:
Facer público o acordo plenario do 22 de novembro de 1999, do Consello Consultivo de Galicia, sobre o alcance do artigo 11 m) da súa Lei constitutiva en relación coas reclamacións de danos e perdas que se formulen contra os entes locais, do teor literal seguinte:
«Primeiro.-Acordo interpretativo do Consello Consultivo de Galicia sobre o alcance do artigo 11 m)
da súa Lei constitutiva, en relación coas reclamacións de danos e perdas que se formulen contra os entes locais».
Por unanimidade, o Pleno deste alto órgano consultivo decide:
«Que o Consello Consultivo de Galicia é competente para a emisión de dictame preceptivo nos expedientes de reclamación que, en concepto de indemnización de danos e perdas, se formulen contra os entes locais da Comunidade Autónoma de Galicia».
Segundo.-Comunica-lo presente acordo á Presidencia da Xunta de Galicia e ás entidades locais galegas.
Terceiro.-Ordena-la súa publicación no Diario Oficial de Galicia.
Santiago de Compostela, 23 de novembro de 1999.
José Antonio García Caridad
Presidente do Consello Consultivo de Galicia
ORDE do 18 de novembro de 1999 pola que se adxudican axudas económicas para as corporacións locais que sexan titulares de escolas-fogar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/1999

Por Orde do 7 de setembro de 1999 (DOG do 16) convócanse axudas económicas para as corporacións locais que sexan titulares de escolas-fogar e regúlase o seu outorgamento no presente exercicio económico.
A comisión constituída segundo establece o punto quinto da orde da convocatoria, en reunión celebrada o día 2 de novembro de 1999, acordou propoñe-la adxudicación das ditas axudas, por tanto esta consellería
DISPÓN:
Primeiro.-Adxudicarlles axudas ós concellos titulares de escolas fogar solicitantes que se relacionan no anexo I desta orde, nas contías que se indican.
Segundo.-Modifica-lo prazo de xustificación establecido no punto sétimo da orde de convocatoria facéndose un único pagamento, sempre que o beneficiario xustifique o total da axuda, con anterioridade ó 15 de decembro de 1999.
Santiago de Compostela, 18 de novembro de 1999.
Celso Currás Fernández
Conselleiro de Educación e Ordenación Universitaria.
ANEXO I
Concello da Fonsagrada: 1.164.135 ptas.
Concello de Sarria: 2.478.865 ptas.
RESOLUCIÓN do 22 de novembro de 1999, da Dirección Xeral da Función Pública, pola que se lle dá publicidade á modificación das listas para a cobertura con carácter temporal de postos de traballo reservados a persoal laboral, publicadas por Resolución do 5 de novembro de 1999, e correspondentes ás categorías 1 e 11 do grupo V.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/12/1999

O conselleiro da Presidencia e Administración Pública dictou, con data do 22 de novembro de 1999,
resolución estimatoria do recurso formulado por Dolores Quinteiro Tieso, contra a Resolución do 5 de novembro de 1999, pola que se fan públicas as listas para a cobertura con carácter temporal de postos de traballo reservados a persoal laboral, reguladas no Decreto 89/1997, do 10 de abril, correspondentes ás categorías 1 e 11 do grupo V.
Dado que o carácter da resolución é estimatorio da petición da interesada, procede darlle a debida publicidade á modificación provocada por esta nas listas publicadas por Resolución do 5 de novembro de 1999, no sentido de que debe figurar na lista A.1 para a cobertura con carácter temporal de postos correspondentes á categoría 11 do grupo V, cos datos seguintes:
-Dolores Quinteiro Tieso.
DNI número 35.247.692.-No posto número 4 para o ámbito territorial X3601.-No posto número 13 para o ámbito territorial X3606.-No posto número 4 para o ámbito territorial X3607.-No posto número 26 para o ámbito territorial X3609.
En consecuencia, varíase correlativamente a orde de prelación dos solicitantes posteriores incluídos na lista correspondente.
Contra a presente resolución, que pon fin á vía administrativa, os interesados poderán interpoñer, con carácter potestativo, recurso de reposición ante o conselleiro da Presidencia e Administración Pública no prazo dun mes contado desde o día seguinte ó da publicación da presente resolución, ou, directamente, o recurso contencioso-administrativo, no prazo de dous meses contados desde o día seguinte ó da súa publicación, perante o Xulgado do Contencioso-Administrativo da Coruña, conforme o artigo 14.2º da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 22 de novembro de 1999.
Joaquín López-Rúa Soler
Director xeral da Función Pública
DECRETO 306/1999, do 11 de novembro, polo que se declara de utilidade pública e urxente execución a concentración parcelaria da zona de Quins (Melón-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 02/12/1999

A parroquia de Quins, que pertence ó concello de Melón, está situada ó oeste da provincia de Ourense, resultando afectadas pola concentración parcelaria aproximadamente 845 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó con
selleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día once de novembro de mil novecentos noventa e nove,
DISPOÑO:
Artigo 1º.-Declarar de utilidade pública e urxente execución a concentración parcelaria da zona de Quins (Melón-Ourense).
Artigo 2º.-O perímetro da zona será, en principio, o correspondente á totalidade dos terreos da parroquia de Quins. O referido perímetro quedará en definitiva modificado polas rectificacións, inclusións o exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º.-A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º.-Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, once de novembro de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
DECRETO 308/1999, do 3 de decembro, polo que se dispón que cese José María Matías Fernández como director xeral de Organización e Sistemas Informáticos.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 07/12/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
DISPOÑO:
Que cese, por petición propia, José María Matías Fernández como director xeral de Organización e Sistemas Informáticos, agradecéndolle os servicios prestados.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 310/1999, do 3 de decembro, polo que se nomea directora xeral de Servicios Sociais a María Corina Porro Martínez.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 07/12/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
Nomeo a María Corina Porro Martínez directora xeral de Servicios Sociais da Consellería de Sanidade e Servicios Sociais.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
DECRETO 309/1999, do 3 de decembro, polo que se dispón que cese Manuel Luis Aguilar López como director xeral de Servicios Sociais.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 07/12/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia
na súa reunión do día tres de decembro de mil novecentos noventa e nove,
DISPOÑO:
Que cese, por petición propia, Manuel Luis Aguilar López como director xeral de Servicios Sociais da Consellería de Sanidade e Servicios Sociais, agradecéndolle os servicios prestados.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
CORRECCIÓN de erros.-Orde do 11 de novembro de 1999 pola que se dispón o nomeamento de vocal que en representación do Concello de Cervo forma parte do consello de administración da Autoridade Portuaria de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 07/12/1999

Advertido erro na dita orde publicada no Diario Oficial de Galicia número 225, do luns 22 de novembro de 1999, é necesario efectua-la seguinte rectificación:
Na páxina 13.678, na disposición do nomeamento, onde di: «Nomear a José Insua Pernas Lores», debe dicir: «Nomear a José Insua Pernas».
ORDE do 23 de xullo de 1999 pola que se nomean os vocais do Consello Galego de Formación Profesional.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/11/1999

O Decreto 110/1999, do 8 de abril (DOG do 5 de maio), polo que se crea e regula o Consello Galego de Formación Profesional, establece no seu artigo 5.2º que os membros do Consello Galego de Formación Profesional e os seus suplentes serán nomeados polo titular da Consellería de Educación e Ordenación Universitaria, por proposta de cada un dos grupos ou consellerías que representan, polo que,
vistas as designacións realizadas polas diferentes partes que constitúen o Consello,
DISPOÑO:
Artigo único.-Nomea-los vocais do Consello Galego de Formación Profesional que se recollen no anexo desta orde.
Santiago de Compostela, 23 de xullo de 1999.
Celso Currás Fernández
Conselleiro de Educación e Ordenación
Universitaria
ANEXO
1. En representación da Comunidade Autónoma:
a) Consellería de Industria e Comercio.
Titular: Joaquín del Moral Crespo.
Suplente: Ramón Fernández-Linares Bouzas.
b) Consellería de Agricultura, Gandería e Política Agroalimentaria.
Titular: José Mariano Pérez Fernández.
Suplente: Ángel Espadas Escanciano.
c) Consellería de Sanidade e Servicios Sociais.
Titular: Flavio López López.
Suplente: Javier Bouzada Romero.
d) Consellería de Xustiza, Interior e Relacións Laborais.
Titular: José María Fernández Olea.
Suplente: María Coutinho Villanueva.
e) Consellería de Pesca, Marisqueo e Acuicultura.
Titular: Joaquín Mariño Cadarso.
Suplente: José Daniel López Muñoz.
f) Consellería de Medio Ambiente.
Titular: Juan Casares Long.
Suplente: José Manuel Pereira Cordido.
2. En representación das organizacións sindicais:
a) Pola Confederación Intersindical Galega.
Titular: Daniel Bernárdez Cancelas.
Titular: Serafín Otero Fernández.
Suplente: Benedicto Álvarez García.
Suplente: Bieito Alonso Fernández.
b) Por Comisións Obreiras.
Titular: Antonio Madrid Riésquez.
Titular: Lázaro Fernández López.
Titular: Eusebio Justo Santos.
Suplente: Manuel Vázquez Leborán.
Suplente: Concha Lago Piñeiro.
Suplente: Florentino García Solla.
c) Pola Unión Xeral de Traballadores.
Titular: José Tomé Roca.
Titular: Raúl Gómez Farto.
Titular: Francisco Garrido Iglesias.
Suplente: Manuel Golpe Gómez.
Suplente: Manuel García González.
Suplente: Miguel Rodríguez Seco.
3. En representación das organizacións empresariais:
Titular: Rafael Sánchez Sostre.
Titular: Ricardo Fernández Castro.
Titular: Fausto Santamarina Fernández.
Titular: Antonio Dieter Moure-Areán.
Titular: Rolando Rodríguez López.
Titular: Raquel Magán González.
Titular: María José Fernández Robledo.
Titular: José Gregores Tato.
Suplente: Begoña Castro Fernández.
Suplente: Rosa Corral Regueiro.
Suplente: Susana Budiño Rodríguez.
Suplente: José Antonio Neira Cortés.
Suplente: Beatriz Someso Anguita.
Suplente: Ana Teresa Fernández Moreira.
Suplente: Sonia María Fernández Barciela.
Suplente: Francisco León Rodríguez.
CORRECCIÓN de erros.-Orde do 29 de decembro de 1998 pola que se resolve a concesión de bolsas para alumnos universitarios galegos de primeiro ou segundo ciclo, complementarias ás bolsas e axudas ó estudio de carácter xeral do MEC, convocadas por Orde do 17 de setembro (DOG do 23 de outubro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/11/1999

Advertido erro na devandita orde, publicada no DOG nº 13, do 21 de xaneiro de 1999, cómpre realiza-la seguinte corrección:
-Na páxina 732, no anexo I, da citada orde, onde di: «Doval Porta, Alejandro», debe dicir: «Toval Porta, Alejandro».
RESOLUCIÓN do 15 de outubro de 1999 pola que se ordena a publicación do acordo do Consello da Xunta de Galicia do 14 de outubro de 1999, polo que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/11/1999

A amplitude e diversidade das competencias da Inspección Xeral de Servicios, a dimensión da Administración galega sobre a que se proxecta a súa actuación e a complexidade técnica dalgunhas das súas actuacións e moi especialmente do Programa de Avaliación do Rendemento que inclúe tódalas unidades administrativas da Xunta de Galicia, moitas delas de carácter técnico, unido á experiencia adquirida, aconsellan configura-la Inspección Xeral de Servicios como un equipo multidisciplinar que permita coñecer e profundar, con coñecemento de causa, o funcionamento non só das áreas de xestión da Administración senón tamén das áreas técnicas moi importantes nalgunhas consellerías.
Por outra parte, o Decreto 374/1998, do 29 de decembro (DOG nº 6, do 12 de xaneiro de 1999) establece unha nova estructura orgánica da Secretaría Xeral de Investigación e Desenvolvemento.
Todo isto fai necesario modifica-la relación de postos de traballo da Consellería da Presidencia e Administración Pública.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día catorce de outubro de mil novecentos noventa e nove, adoptou o seguinte
ACORDO:
Primeiro.-Modifica-la vixente relación de postos de traballo da Consellería da Presidencia e Administración Pública, nos termos que se sinalan no anexo a este acordo.
Segundo.-Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
PR.P11.00000.15770.001
Secretario/a do secretario/a xeral
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro). Posto de confianza.
Código
Denominación
Motivación
PR.P11.00002.15770.015
Sección de habilitación
Posto de especial responsabilidade polo manexo de fondos públicos.
Visto o acordo adoptado polo Consello da Xunta de Galicia, na súa reunión do catorce de outubro de mil novecentos noventa e nove, relativo á notificación
da relación de postos de traballo da Consellería da Presidencia e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 15 de outubro de 1999.
Jaime Pita Varela
Conselleiro da Presidencia e Administración Pública
ORDE do 21 de outubro de 1999 pola que se modifica a do 20 de maio de 1999, de protección das razas bovinas autóctonas en perigo de extinción, de acordo co Plan integral de mellora xenética do gando vacún de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 03/11/1999

Por Orde do 20 de maio de 1999 disponse a protección das razas bovinas autóctonas en perigo de extinción, de acordo co Plan integral de mellora xenética do gando vacún de Galicia.
Para a correcta xestión e desempeño técnico do programa de axudas recollido na devandita orde é necesaria a modificación do artigo 6.3º, e tamén o parágrafo segundo do artigo 7.
Por todo isto, de acordo co disposto no artigo 30.1º 3 do Estatuto de autonomía de Galicia, e en uso das facultades que me confire a Lei 1/1983, reguladora da Xunta e do seu presidente,
DISPOÑO:
Primeiro.-Modifícase o artigo 6.3º da Orde do 20 de maio de 1999, de protección das razas bovinas autóctonas en perigo de extinción, de acordo co Plan integral de mellora xenética do gando vacún de Galicia, que queda redactado do seguinte xeito:
«Axuda á recría: por cada femia obtida, cando cumpra un ano de idade: 50.000 ptas., comprometéndose a mante-la femia como mínimo ata os 24 meses».
Segundo.-Modifícase o artigo 7 no parágrafo 2, da Orde do 20 de maio de 1999, de protección das razas bovinas autóctonas en perigo de extinción, de acordo co Plan integral de mellora xenética do gando vacún de Galicia, que queda redactado do seguinte xeito:
«O prazo de presentación de solicitudes rematará o 30 de novembro de 1999».
Terceiro.-Esta orde de entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de outubro de 1999.
Cástor Gago Álvarez
Consellerio de Agricultura, Gandería e Política
Agroalimentaria
ORDE do 25 de outubro de 1999 pola que se conceden os premios para o fomento da reducción dos residuos domésticos en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 02/11/1999

Por Orde do 31 de maio de 1999 (publicada no DOG nº 106, do 4 de xuño), foron convocados os premios para o fomento da reducción de residuos en Galicia, co fin de elixi-las mellores ideas e iniciativas cara á reducción na producción deste tipo de residuos.
No artigo 6.3º da citada orde prevese que o conselleiro de Medio Ambiente emitirá a orde definitiva pola que se conceden estes premios. Neste sentido, o xurado previsto na convocatoria, na súa reunión do pasado día 14 de outubro, emitiu o seu dictame, no que se fundamenta o contido desta orde.
Polo tanto, en uso das atribucións conferidas no artigo 34 da Lei 1/1983, do 22 de febreiro, modificada pola Lei 11/1998, do 20 de outubro, en relación cos artigos 27.30º e 30 do Estatuto de autonomía e o Decreto 482/1997, do 26 de decembro
RESOLVO:
Artigo 1º
De acordo co disposto na Orde do 31 de maio de 1999, e trala deliberación do xurado que tivo lugar o pasado día 14 de outubro, concédense os premios para o fomento da reducción dos residuos domésticos ás ideas que se relacionan no anexo a esta orde.
Artigo 2º
Esta orde entrará en vigor o día seguinte ó da súa publicación e seralles comunicada persoalmente ós premiados.
Santiago de Compostela, 25 de outubro de 1999.
Carlos del Álamo Jiménez
Conselleiro de Medio Ambiente
ANEXO
A Coruña
Premio
Lema ou pseudónimo
Autor
1º premio:
750.000 ptas.
Porque o futuro está nas túas mans, reduce o teu lixo
Carlos Javier Carretero Sanromán
Juan José Pernas García
2º premio:
500.000 ptas.
O aceite da vida
José Ángel Caínzos Fernández
3º premio:
250.000 ptas.
Menos lixo e máis calidade de vida
Mª Isabel Crespo Rodríguez
Lugo
Premio
Lema ou pseudónimo
Autor
1º premio:
750.000 ptas.
O Pombo
Aurora Miñano García
2º premio:
500.000 ptas.
Las tres erres
Raquel Carballido Reboredo
Virginia Fradejas Alonso
3º premio:
250.000 ptas.
Reutilizar no te cuesta nada
Mª Otilia Castro Álvarez
Pastora Bello Bugallo
Ourense
Premio
Lema ou pseudónimo
Autor
1º premio:
750.000 ptas.
Deserto
Deserto
2º premio:
500.000 ptas.
Midas
Xulio López Pérez
Jesús González Quintela
3º premio:
250.000 ptas.
O que atopa pode que non buscase nada
Marcos J. Domínguez Gondelle
Pontevedra
Premio
Lema ou pseudónimo
Autor
1º premio:
750.000 ptas.
Clasificar también es reducir
Ana Soengas Novoa
2º premio:
500.000 ptas.
p (3.14159...)
José Manuel Covelo Sánchez
3º premio:
250.000 ptas.
Colmeam
Jaime Leiro Otero
RESOLUCIÓN do 21 de outubro de 1999, da Dirección Xeral de Xustiza e Administración Local, pola que se anuncia a exposición pública das listas prosionais das solicitudes admitidas e excluídas dos programas I, II, III correspondentes ás axudas do fondo de acción social do ano 1999 para o persoal ó servicio da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/11/1999

De conformidade co establecido no punto 6 procedemento do acordo da Comisión paritaria de acción social sobre os criterios de reparto do fondo de acción social para o exercicio 1999 para o persoal ó servicio da Administración de xustiza nesta Comunidade Autonóma, ó que se lle deu publicidade por resolución do 18 de maio de 1999, da Dirección Xeral de Xustiza e Administración Local, publicada no Diario Oficial de Galicia nº 102, do 31 de maio de 1999, esta dirección xeral
ACORDA:
Primeiro.-Facer públicas as listas provisionais das solicitudes admitidas e excluídas correspondentes ós programas I, II e III: axuda fillos e estudios fillos, estudios funcionarios e axuda minusválidos, que están expostas no taboleiro de anuncios da Dirección Xeral de Xustiza e Administración Local, no Tribunal Superior de Xustiza de Galicia, nas audiencias provinciais, nos xulgados decanos e no Servicio de Xerencia.
Segundo.-Notificar persoalmente da súa admisión ou exclusión ós solicitantes do programa IV: axuda gastos médicos (psicoterapia)
Terceiro.-Para tódolos programas, incluído o programa IV, poderase presentar escrito e, se é o caso,
documentos de reparación de faltas e erros no prazo de 15 días naturais a partir do día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e no devandito punto 6 do acordo sobre criterios de reparto do fondo de acción social para o exercicio de 1999, nos rexistros xerais dos órganos administrativos establecidos no artigo 38 da mencionada Lei 30/1992, do 26 de novembro, e dirixiranse ó director xeral de Xustiza e Administración Local da Consellería de Xustiza, Interior e Relacións Laborais (praza de Europa, 5A-4º polígono das Fontiñas, 15703 Santiago de Compostela).
Santiago de Compostela, 21 de outubro de 1999.
José Antonio Álvarez Vidal
Director xeral de Xustiza e Administración Local
RESOLUCIÓN do 18 de outubro de 1999, da División de Recursos Humanos, pola que se emprazan as partes interesadas no recurso contencioso-administrativo interposto por María Sara Garrido Blanco.
SERVICIO GALEGO DE SAÚDE — III. OUTRAS DISPOSICIÓNS — 08/11/1999

No Xulgado do Contencioso-Administrativo nº 4 da Coruña tramítase o recurso nº 184/1999 (procedemento abreviado), interposto pola referida aspirante contra a convocatoria do concurso-oposición para o ingreso en determinadas categorías de persoal estatutario (DOG nº 9, do 15 de xaneiro). En concreto, contra a previsión de que poida concorrer ó proceso, pola quenda de promoción interna, o persoal estatutario fixo pertencente ó mesmo grupo de clasificación ou a calquera dos grupos inferiores ó da categoría á que se pretende acceder (base segunda. Punto 3).
O que se notifica para xeral coñecemento de tódalas persoas interesadas no procedemento e son emprazadas para que poidan constituírse en parte no xulgado, como demandados, no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 18 de outubro de 1999.
Valeriano Martínez García
Director xeral da División de Recursos Humanos
RESOLUCIÓN do 19 de outubro de 1999, da Secretaría Xeral de Investigación e Desenvolvemento, pola que se modifica o anexo IV da do 30 de xullo de 1999 (DOG do 26 de agosto), pola que se resolve o concurso público para a concesión de bolsas de predoutoramento (nova adxudicación, primeira e segunda prórroga) convocado no anexo V da Orde do 18 de xaneiro de 1999 (DOG do 25 de xaneiro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/11/1999

De conformidade co disposto na resolución dictada polo conselleiro da Presidencia e Administración Pública do 16 de outubro de 1999, pola que se estima o recurso de alzada presentado por Teresa Quiza Varela, esta Secretaría Xeral de Investigación e Desenvolvemento
RESOLVE:
Primeiro.-Modifica-lo anexo IV da Resolución do 30 de xullo de 1999 (DOG do 26 de agosto), pola que se resolve o concurso público para a concesión de bolsas de predoutoramento (nova adxudicación, primeira e segunda prórroga), convocado no anexo V da orde do 18 de xaneiro de 1999 (DOG do 25 de xaneiro), incorporando o posto nº 16 da lista de suplentes do mencionado anexo IV inmediatamente despois de Francisco Javier González Sánchez e antes de Elena Mosquera Souto a Teresa Quiza Varela, con DNI. 32.659.448 T.
Contra esta resolución poderán interpoñer potestativamente os interesados recurso de reposición ante o mesmo órgano, no prazo dun mes contado a partir do día seguinte ó de publicación desta resolución. De non estima-la interposición deste recurso poderán interpoñe-los interesados recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir da publicación desta resolución.
Santiago de Compostela, 19 de outubro de 1999.
Miguel A. Ríos Fernández
Secretario xeral de Investigación
e Desenvolvemento
CORRECCIÓN de erros.-Resolución do 19 de xullo de 1999, da Delegación Provincial de Lugo, pola que se dispón a inscrición no rexistro e publicación, no Diario Oficial de Galicia, do convenio colectivo de ámbito provincial para o sector da sanidade privada.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/11/1999

Advertido erro na citada resolución publicada no Diario Oficial de Galicia nº 176, do 10 de setembro de 1999, cómpre efectua-la oportuna corrección:
Na páxina 11.134, columna dereita, segunda liña do primeiro parágrafo, onde di: «(Código 2700525)», debe dicir: «(Código 2700815)».
DECRETO 287/1999, do 14 de outubro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 87 Plan de Obras e Servicios 98-Monforte de Lemos. Estrada provincial de Monforte de Lemos a Rozavales, punto quilométrico 2,00 ó 3,500.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/11/1999

A Deputación Provincial de Lugo, en sesión celebrada o día 28 de agosto de 1998, aprobou o proxecto de 87 Plan de Obras e Servicios 98-Monforte de Lemos. Estrada provincial de Monforte a Rozavales, punto quilométrico 2,00 ó 3,500 e na sesión do 31 de maio de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 28 de setembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de outubro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 87 Plan de Obras e Servicios 98-Monforte de Lemos. Estrada provincial de Monforte de Lemos a Rozavales, punto quilométrico 2,00 ó 3,500.
Santiago de Compostela, catorce de outubro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 288/1999, do 14 de outubro, polo que se declara a urxente ocupación, para efectos de expropiación forzosa, polo Concello de Ares (A Coruña), dos bens e dereitos necesarios para a realización das obras do proxecto de recuperación ambiental do bordo litoral de Ares.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/11/1999

O Concello de Ares (A Coruña), en sesión celebrada o día 19 de xuño de 1998, aprobou o proxecto de recuperación ambiental do bordo litoral de Ares
e na sesión do 3 de setembro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 16 de setembro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda así, como a Dirección Xeral de Montes e Medio Ambiente Natural da Consellería de Medio Ambiente, emitiron informes favorables con entrada no rexistro xeral da Consellería de Xustiza, Interior e Relacións Laborais os días 22 de setembro e 7 de outubro de 1999, respectivamente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque a obra pretende recuperar e ordena-la zona máis importante do núcleo urbano de Ares, cun tratamento acorde coas políticas ambientais sensibilizadas coa deterioración do ambiente, mediante a súa recuperación e ordenación, que, de non levarse a cabo, implicaría unha progresiva deterioración dunha das zonas naturais máis importantes dese termo municipal, ó tempo que establece unha ordenación urbanística racional, co conseguinte aumento da seguridade vial e peonil da zona.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de outubro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ares (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de recuperación ambiental do bordo litoral de Ares.
Santiago de Compostela, catorce de outubro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 25 de outubro de 1999 pola que se conceden axudas para financiar actividades das confederacións e federacións de pais de alumnos e asociacións de pais de alumnos de centros de educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/1999

Por Orde do 6 de xullo de 1999 (DOG do 3 de agosto), a Consellería de Educación e Ordenación Universitaria estableceu axudas para financiar actividades das confederacións e federacións de pais
de alumnos e asociacións de pais de alumnos de centros de educación especial.
Reunida a comisión prevista no punto 8 da devandita orde, de acordo coa proposta formulada por ela e de conformidade co punto 1 da orde de referencia,
RESOLVO:
Primeiro.-Concederlles, con cargo á aplicación orzamentaria 07.03.322T.483.0, as axudas que se sinalan para financia-las actividades que se indican, ás seguintes confederacións, federacións e asociacións de pais de alumnos:
CONFEDERA., FEDERAC. E ASOCIACIÓNS CONCEDIDO
ACTIVIDADES PARA SUBVENCIONAR
CONFAPA-GALICIA-A CORUÑA  2.343.830
FORMACIÓN/INFRAESTRUCTURAS
FED. PROV. APAS C. PÚBLICOS-A CORUÑA  504.000
INFRAESTRUCTURA
FED. APAS-LUGO  362.000
INFRAESTRUCTURA/ENCONTROS
FED. PROV. APAS C. PÚBLICOS..-OURENSE  397.000
INFRAESTRUCTURA
FED. PROV. APAS C. PÚBLICOS-PONTEVEDRA  443.000
INFRAESTRUCTURA/XORNADAS, C.
FED. APAS AUTISTAS/PSICÓTICOS-VIGO  356.000
INFRAESTRUCTURA/OBRADOIRO
RECICLAXE /HORTA BIOLÓXICA
FED. AUTISMO GALICIA-SANTIAGO  357.000
PERSOAL/XESTIÓN
FED. PROV. APAS (FAPA)  237.000
ADMINISTRACIÓN
ASPANAES-A CORUÑA  85.000
ADMINISTRACIÓN/CORRESPONDENCIA
ASPACE-SADA  85.000
SISTEMA ACCESO ORDENADOR 2000
APA CENTRO CARMEN POLO-FERROL  85.000
XORNADAS CONVIVENCIA
ASOC. C.E.E. Nº 1-CASTRO DE RIBEIRAS DE LEA  85.000
SEIS EXCURSIÓNS
APA C.E.E. Nº 2-LUGO  85.000
ACTIV.DEPORTIVAS/VIAXES CULTURAIS
APA COLEXIO DE XORDOS-LUGO  85.000
GASTOS MANTEMENTO
APA C.E.E. O PINO-OURENSE  85.000
MAT.DIDÁCTICO PEDÁGÓXICO/CARPINTE.
APA SANTÍSIMO CRISTO-O PORRIÑO  85.000
MAT.DIAGNÓSTICO/ADMÓN.
ASPANAEX-VIGO  85.000
XESTIÓN
APA MENELA-VIGO  85.000
NATACIÓN (PISCINA-AUTOBÚS)
APA C.E.E.-VILAGARCÍA DE AROUSA  85.000
NATACIÓN (PISCINA-TRANSPORTE)
APA C. OS MECOS-VILANOVA DE AROUSA  85.000
MATERIAL DIDÁCTICO
Segundo.-Modifica-lo prazo de xustificación establecido no punto décimo primeiro da Orde do 6 de xullo de 1999 (DOG do 3 de agosto) e fixar novo prazo para a xustificación total da axuda ata o día 30 de novembro de 1999.
Santiago de Compostela, 25 de outubro de 1999.
Celso Ramón Currás Fernández
Conselleiro de Educación e Ordenación
Universitaria
DECRETO 284/1999, do 21 de outubro, polo que se acepta a cesión a título gratuíto á Comunidade Autónoma de Galicia dun terreo de 20.958 m, sito na parroquia de Xubia, termo municipal de Narón (A Coruña), para a construcción dun centro de educación.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/11/1999

O Pleno da Corporación Municipal do Concello de Narón, reunido en sesión do día 30 de outubro de 1998, acordou ceder á Comunidade Autónoma de Galicia un terreo, situado na parroquia de Xubia, no termo municipal de Narón (A Coruña), para a construcción dun centro de educación.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por
proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Narón acordou a cesión e logo de deliberación do Consello da Xunta de Galicia na súa reunión do día vinteún de outubro de mil novecentos noventa e nove,
DISPOÑO:
Artigo 1º
Acéptase a cesión gratuíta dun terreo situado na parroquia de Xubia, no termo municipal de Narón (A Coruña), que a seguir se describe:
Terreo a monte no sitio de Forcas, Catadoiro, Fábrica da Casa do Monte, Regueiras O Puxeiro, cunha cabida de vinte mil novecentos cincuenta e oito metros cadrados. Estrema: norte, Pedro Caínzos; sur, Agustín Ribas e Juan de Cecilia; leste, resto de predio matriz, propiedade municipal, José de Filgueira e trapecio de sesenta e catro metros en sentido norte-sur e cincuenta e dous metros en sentido leste-oeste; e oeste, estrada de Cedeira e rúa Ortega e Gasset.
Inscrito no Rexistro da Propiedade no folio 175 do tomo 1.865 do arquivo, libro 404 do Concello de Narón, inscrición primeira do predio número 40.358.
Artigo 2º
Os inmobles cedidos destinaranse á construcción dun centro público de educación.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vinteún de outubro de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 285/1999, do 14 de outubro, polo que se declara a urxente ocupación, para efectos de expropiación forzosa, polo Concello de Sandiás (Ourense), dos bens e dereitos necesarios para a realización das obras do proxecto de acondicionamento do camiño veciñal número 1 Sandiás-Ponte Liñares.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/11/1999

O Concello de Sandiás (Ourense), en sesión do día 23 de xullo de 1999, aprobou o proxecto de
acondicionamento do camiño veciñal nº 1 Sandiás-Ponte Liñares e na sesión do 27 de xaneiro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 17 de agosto de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 29 de setembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por tratarse o ben que se vai expropiar dun terreo que interrompe o trazado da estrada, e de non executarse conxuntamente a totalidade do tramo quedaría aquela interrompida e imposibilitada a súa posta en servicio coas debidas garantías de seguridade para os usuarios.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de outubro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Sandiás (Ourense) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento do camiño veciñal nº 1 Sandiás-Ponte Liñares.
Santiago de Compostela, catorce de outubro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 18 de outubro de 1999, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0001177/1999, interposto por Sabino Senra Abadín.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/11/1999

Con data do 14 de outubro de 1999, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo 01/0001177/1999, interposto por Sabino Senra Abadín contra a resolución do Comité Galego de Xustiza Deportiva, do 7 de maio de 1999, sobre proceso electoral a presidente e a comisión delegada da Federación Galega de Deportes de Inverno.
En consecuencia, a Secretaría Xeral para o Deporte acordou nesta data, e de conformidade co disposto no artigo 64 da Lei reguladora da xurisdicción contencioso-administrativa, modificada pola Lei 10/1992, do 30 de abril, a remisión do expediente administrativo á referida sala, o que se lles notifica para o xeral coñecemento a tódalas persoas emprazadas interesadas no procedemento, e que son emprazadas para que poidan comparecer como parte nos autos na Sección Primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 18 de outubro de 1999.
Jaime Pita Varela
Conselleiro da Presidencia e Administración
Pública
ORDE do 21 de outubro de 1999 pola que se amplían os prazos de xustificación dos investimentos realizados ó abeiro da do 28 de maio de 1999 pola que se convoca e regula o réxime de concesión de axudas correspondentes ó programa Apoio á I+D industrial.Tecnoloxías industriais, do Plan Galego de IDT para 1999.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 04/11/1999

A Consellería de Industria e Comercio dictou a Orde do 28 de maio de 1999 pola que se convoca e regula o réxime de concesión de axudas correspondentes ó programa Apoio á I+D industrial. Tecnoloxías industriais, do Plan Galego de IDT para 1999 (DOG nº 135, do 15 de xullo). O obxectivo desta orde é fomenta-la realización de proxectos de I+D nas empresas da Comunidade Autónoma galega.
Na citada disposición establécese como requisito indispensable para o libramento de axuda a presentación, antes do día 15 de novembro de 1999, da documentación acreditativa do investimento realizado.
Tendo en conta o atraso con que foi publicada a devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 28 de maio de 1999, ata o día 30 de novembro de 1999.
Santiago de Compostela, 21 de outubro de 1999.
Juan Rodríguez Yuste
Conselleiro de Industria e Comercio